open-index/open-wikipedia-markdown huggingface dataset:
Johan Martin Ferner

**Johan Martin Ferner** (født 22. juli 1927 i Oslo som **Johan Martin Jacobsen**, død 24. januar 2015 samme sted) var en norsk forretningsmann. Han var mest kjent som prinsesse Astrids ektemann, men gjorde seg også bemerket som idrettsmann og vant sølvmedalje i seiling under Sommer-OL 1952.

## Liv og virke
### Bakgrunn
Johan Martin Ferner var sønn av skreddermester i Oslo Ferner Jacobsen (født 20. juni 1885, død 7. juli 1964) og Ragnhild Olsen (født 1889, død 23. desember 1966). De ble gift 14. august 1912. Han hadde en søster, Inger (født 13. mai 1913), som giftet seg med den britiske majoren Donald H. Robson. Broren, Finn Christian Ferner, giftet seg med amerikanerinnen Charlotte «Monk» Donald fra Boston og fikk fire barn med henne.

Etternavnet Ferner var opprinnelig farens fornavn, som Johan Martin og hans søsken tok i 1927. Ferner Jacobsen var sønn av los Johan Martin Jacobsen (1850–1907) fra Tjøme, sønn av smed Jacob Andreas Knudsen (1819–1868).

### Ekteskap
Johan Martin Ferner ble gift første gang 20. januar 1953, med billedkunstner Ingeborg «Bitte» Hesselberg-Meyer (9. juli 1931 – 22. juli 1997), og skilt i 1956. (Bitte ble senere gift med journalist Bernhard Rostad, sønn av bondelagslederen Arne Rostad. De fikk tre barn; blant dem filmregissør Arne B. Rostad.)

Johan Martin Ferner ble 12. januar 1961 gift i Asker kirke med prinsesse Astrid. Paret fikk fem barn sammen:

* Cathrine Ferner (født 22. juli 1962)
* Benedikte Ferner (født 27. september 1963)
* Alexander Ferner (født 15. mars 1965)
* Elisabeth Ferner (født 20. mars 1969)
* Carl-Christian Ferner (født 22. oktober 1972)

### Utdannelse og forretningsvirksomhet
Ferner tok artium i 1947 og tok deretter videre handelsutdannelse i Norge og utlandet. Fra 1949 til 1950 studerte han ved London Polytechnic Institute, deretter 1950 til 1951 ved Bradford Technical College. Studiene ble deretter fortsatt i Frankrike, der Ferner fra 1951 til 1952 studerte ved Universitetet i Lyon. Han hadde også praksis ved londonfirmaet Harrods.

Fra 1964 ledet og utviklet Ferner, sammen med sin bror Finn Christian Ferner, familiefirmaet Ferner Jacobsen AS. Han var lenge disponent i dette firmaet, som driver i konfeksjonsbransjen.

### Seiling
Ferner var med på den norske båten «Elisabeth X» som i sommer-OL i 1952 kom på andreplass i 6-metersklassen bak den amerikanske båten «Llanoria». Seilingene  ble avviklet i perioden 20. til 28. juli 1952. Mannskapet på «Elisabeth X» besto av Finn Ferner, Erik Heiberg, Tor Arneberg, Johan Martin Ferner og Carl Mortensen.

### OL-medaljer
* 1952  Helsingfors &ndash;  Sølv i seiling, 6-metersklassen (Norge)

### Utmerkelser
Kongen utnevnte i 2011 Ferner til kommandør av St. Olavs Orden.

## Referanser


## Eksterne lenker
* 
* 
* 
* 
*  Ferner Jacobsen sin hjemmeside
*  [Ferner (fra Nøtterøy) (slekt)](http://www.genealogi.no/wiki/index.php/Ferner_(fra_N%C3%B8tter%C3%B8y)_(slekt)) (Slektshistoriewiki)
Skiltmaler

En **skiltmaler** er en håndverker som maler alle slags skilt, slik som firmaskilt, reklameskilt på bygninger og kjøretøy osv.

## Norge
Yrket er i dag nesten utdødd i Norge, og er overtatt av folk som utfører grafisk design.

Siden midt på 1990-tallet blir slike skilt utarbeidet på datamaskiner og skrevet ut som decal (selvklebende folie) med en laserskriver og klebet opp på vegg eller kjøretøy.

## Danmark
I Danmark er «skiltemaler» fortsatt (per 2018) en fagbetegnelse som er i bruk. Der i landet benyttes «skiltemaler» og «skilttekniker» som likestilte begreper. Den danske dukkemakeren og dukkespilleren Rolf Søborg Hansen (f. 1963) var opprinnelig utdannet skiltemaler.

## Referanser


## Eksterne lenker
*
Øystein Hegge

**Øystein Hegge** (født 1961) er en norsk musiker var med i Tre Små Kinesere fra bandet ble stiftet i 1988 og fram til 2012. Han har blant annet spilt keyboard og piano i band som Betty Bohm Bang Band, Streit Sax og Prince Mild.
## Diskografi
### [[Tre Små Kinesere]]
;Album
* *[[365 fri]]* (1990)
* *[[Luftpalass]]* (1991)
* *[[Vær sær]]* (1992)
* *[[Hjertemedisin]]* (1994)
* *[[Tro håp & kjærlighet]]* (1996)
* *[[Storeslem (album)|Storeslem]]* (1998)
* *[[Ultralyd (album)|Ultralyd]]* (1998)
* *[[De aller beste fra Tre Små Kinesere]]* (2002)
* *[[Gammel sykkel]]* (2003)
* *[[Kjærlighet på tunga]]* (2010)
* *[[I Live]]* (2011)
;Singler
* *Hei verden/Sorte tyr* (1989)
* *Ingen blir igjen* (1989)
* *Soleplassland/Råkkenråll kontråll* (1990)
* *Salig/Kjærlighet* (1990)
* *Kjærlighet/These Boots* (1990)
* *Øldorado/Interdit* (1991)
* *Cafe ye ye/Gress* (1991)
* *Store ord/Utenbys/Bla bla ukebla* (1992)
* *Bare på film (bare på Radio)* (1992)
* *Faren min/Vallset-sangen/Blindmann* (1992)
* *Agnar Mykle/Jævel på lur/Soleplassland* (1994)
* *Klassebildet/Vinkemannen* (1994)
* *Hjertemedisin/Vera* (1995)
* *Dørstokkmila* (1996)
* *Ikke vær dum/Hopp i havet/Camera* (1996)
* *Min skatt* (1998)
* *Skarpe skår* (1998), med Rita Eriksen
* *Følg naturens lover* (2002)
* *Gammel sykkel* (2002)
* *Gode daga* (2010)
* *Ankerfeste* (2010)
;EP
* *[[Tre Små Kinesere (EP)|Tre Små Kinesere]]* (1988)
* *[[Mot riving av Svartlamon]]* (1996), med Motorpsycho
### Deltar på
* Sosialistisk opplysningsforbund: *[[Prøve/Dokument SO's sommerskole "For full musikk"]]* (1982)
* Helter Skelter: *Peyote/Hole In My Pocket* (1986)
* Betty Bohm Bang Band: *When I Call You/Beauty* (1987)
* Den akustiske gitarliga: *[[Den akustiske gitarliga presenterer]]* (1988)
* Revolution Records: *[[Mini kassetten '91 &ndash; Æ længte hjæm]]* (1991)
* NorDisc: *[[40 norske ballader]]* (1992)
* Alf Prøysen-hyllest: *[[Med blanke ark]]* (1994)
* Candiss med Grete Wennes: *[[Viser fra gærne jenter]]* (1994)
* Pirum: *[[Svett (album)|Svett]]* (1994)
* Norske sleivspark: *[[Norske sleivspark]]* (1994)
* Einmal kommt die Liebe: *[[Ondt blod fra Mysen]]* (1995)
* Jørun Bøgeberg: *[[Songs From the Pocket]]* (1996)
* Farmers Market: *[[Musikk fra Hybridene]]* (1997)
* deLillos: *[[Det var Stones]]* (1998)
* Postgirobygget: *[[4-4-2]]* (2001)
* Cantus: *[[Ledig (album)|Ledig]]* (2001)
* Virgin/EMI: *[[Moderne ballader & vakre viser]]* (2002)
* Postgirobygget: *[[Best av alt]]* (2003)
* deLillos: *[[Festen er ikke over … det er kake igjen]]* (2005)
* TVNorge: *[[Heia Tufte! (album)|Heia Tufte!]]* (2005)
* Vikåsen skole: *[[Vikåsen skole 2006]]* (2006)
* Ulf Risnes: *[[Ingen andre]]* (2007)
* Cantus: *[[Rætt hjæm]]* (2007)
* Sony Music: *[[Fotballhits]]* (2010)
* deLillos: *[[Inn i mellom]]* (2015)

## Referanser
Rolf Woods

**Rolf Woods** (født 17. juni 1963) er en norsk-kanadisk spillmaker. Han står bak brettspillene «Reiselyst» og «Helt Texas», begge gitt ut på Gyldendal forlag. Woods også en av opphavsmennene bak det norske pokerlandslaget, The Norsemen, som hadde stor suksess i 2005/2006 sesongen. Rolf Woods har jobbet lenge i telekomsektoren.

Woods var Benedikte Ferners første ektemann. De ble gift i Ris kirke i Oslo, 30. april 1994, og skilte seg i september 1998. Paret hadde ingen barn sammen. Woods giftet seg i 2000 med Wanja Sanfelt Hansen og sammen fikk de datteren Karianne i 2001. Paret er nå skilt.

## Utgitte brettspill
* *Helt Texas* (2006) ISBN 9788205363915
* *Reiselyst* (2005) ISBN 9788205344884

## Bibliografi
* *Casinospill* (konsulent) (2006) ISBN 8245808016

## Referanser
Wisława Szymborska

**Wisława Szymborska** (født **Maria Wisława Anna Szymborska** 2. juli 1923 i Bnin [nå en del av Kórnik] i Polen, død 1. februar 2012) var en polsk poet, essayist og oversetter av fransk litteratur.

I 1931 flyttet familien hennes til Kraków, der hun bodde hele livet. I mars 1945 publiserte Szymborska sitt første dikt, «Szukam słowa» («Jeg søker ordet») i avisa *Dziennik Polski*. Fra 1945 til 1948 studerte hun polsk og sosiologi ved Det jagellonske universitet i Kraków. I 1953 begynte hun å arbeide for det litterære magasinet *Życie Literackie* (*Litterært liv*), der hun var fram til 1981. I 1980-årene deltok hun i den polske bevegelsen «samizdat» og skrev under pseudonymet Stanczykówna i *Arka* og i eksilmagasinet *Kultura*, som kom ut i Paris.

Hun ble tildelt Nobelprisen i litteratur i 1996.

## Referanser


## Eksterne lenker
* 
* 
*
Cabaret Intime

**Cabaret Intime** er et understyre i Juristforeningen ved Det juridiske fakultet på Universitetet i Oslo og ble stiftet i 1949 som jusstudentenes kulturelle alibi.

I sine ungdomsår var Cabaret Intime preget av den franske cabarettradisjon. Nå har Cabaret funnet sin plass i grenselandet mellom cabaret og revy. Forestillingens ramme bygger på revyens regler, men har også en rekke innslag av både sang og dans. Cabaret Intime setter opp en cabaret/revy hver vår. I tillegg til dette arrangerer Cabaret Intime fester og andre arrangementer med et kulturelt tilsnitt.

## Cabaret Intimes forestillinger
* 2025: *Boardinggruppe C*
* 2024: *Lextinct*
* 2023: *Dissens*
* 2022: *Lex Factor*
* 2021: *Tylanosaulus Lex* (avlyst grunnet Corona-pandemien)
* 2020: *Lex Luthor*
* 2019: *Karakterstress*
* 2018: *Lex Machina*
* 2017: *Fake Juss*
* 2016: *Lex Miserabel*
* 2015: *Alt er lov*
* 2014: *Lex Drugs and Rock and Roll*
* 2013: *Chit'n Pott'n Bah 2*
* 2012: *Rett på Nytt*
* 2011: *Lovenes Konge*
* 2010: *Rett i lomma*
* 2009: *All You Need is Lov*
* 2008: *Supernova*
* 2007: *Lex-Men*
* 2006: *Arve – med verden som arbeidsplass*
* 2005: *Paragrafenes Herre – Atter en student*
* 2004: *Barofil – lovlig høyt trykk*
* 2003: *Hvem er redd for Jespersen?*
* 2001: *Rikes rett*
* 1999: *Rett i åra – 50 år med sprøyt*
* 1997: *Rett skal være lett – en reform for underholdning*
* 1995: *Vitne til moro*
* 1993: *Det er lov å være blid*
* 1991: *Glatt på taburetten*
* 1989: *Store Thing*
* 1987: *Cabaretten er satt*
* 1985: *Tittel Tei*
* 1983: *Med flass på kappa*
* 1981: *Cirkjuss*
* 1979: *Jusbilanten*
* 1977: *Noway'77*
* 1975: *Bænkers!*
* 1973: *FjøntFjas*
* 1971: *Mens vi venter på no' godt*
* 1967: *Usch-Usch*
* 1960: *Chit'n Pott'n Bah*

## Lydfiler
* «» fra *Rett i åra – 50 år med sprøyt*

## Eksterne lenker
*  Offisielt nettsted  
*
Party Terror Volume 1

**Party Terror Volume 1**. Samle-LP fra Trondheim utgitt av Plateselskapet AS i 1987. Følgende band er med på platen:

* Betty Bohm Bang Band
* Major Chord
* DumDum Boys
* Spacecakes
* Helter Skelter
* Patella Cux
* Angor Wat
* Jihaad
* Dead Swingers
* Transsiberian Hijackers
* Det Glade Vanvidd
* Texas Ranglers

## Referanser


## Eksterne lenker
Aalborg Boldspilklub

**Aalborg Boldspilklub**, forkortet **AaB**, er et dansk idrettslag fra Ålborg. 

Klubben ble stiftet i 1885 som et cricketlag, men nå har de fotball og ishockey. AaB Håndbold var fra 2000 til 2011 en del av Aalborg Boldspilklub, men ble i 2011 frittstående under navnet Aalborg Håndbold. 

## Avdelinger
*AaB Fodbold spiller i SAS-ligaen.
Hans Riddervold

**Hans Riddervold** (født 7. november 1795 i Teien ved Åsgårdstrand, død 20. juli 1876 i Kristiania) var en norsk stortingspresident, minister og biskop.

## Liv og virke
### Bakgrunn
Han ble cand. theol. i 1819 og fikk stilling som residerende kapellan, i praksis overlærer (rektor) ved Fredrikstad høiere almenskole fra 1820. 

### Politisk og kirkelig virke
Han ble i 1827 stortingsrepresentant og senere stortingspresident i periodene 1830&ndash;1836, 1839&ndash;1842 og 1848. Han var kirke- og undervisningsminister i tiden 1848&ndash;1849, 1850&ndash;1854 og 1855&ndash;1872. I periodene imellom var han ved statsrådsavdelingen i Stockholm. Han var dessuten konstituert sjef i Revisjonsdepartementet en måneds tid i 1852 og i Finansdepartementet en drøy måned i 1853.

Riddervold forlot skolen i Fredrikstad i 1832 og ble sogneprest i Fredrikshald og fra 1838 prost i nedre Borgesyssel prosti. Etter ett år som sogneprest i Østre Toten ble han utnevnt til biskop i Trondhjem fra 1843.
 
Hans politiske og geistlige virksomhet var preget av hans konservative livssyn, men han var ingen motstander av forsiktige reformer. Innen skolepolitikk var han en foregangsmann med sterke ønsker om heving av skolens nytteverdier. 

Kirkepolitisk var Riddervold konservativ. Som biskop av Trondhjem vegret han seg mot å krone dronning Joséfine i Trondhjem, fordi dette stred mot forfatningen og kirkeretten, ettersom hun var katolsk. Dermed ble verken hun eller kong Oscar I kronet i Norge. Han bekjempet på alle måter den såkalte Lammersbevegelsen, en frikirkelig bevegelse som hadde meget til felles med baptismen, var oppkalt etter sin grunnlegger Gustav Adolf Lammers og hadde fått et støttepunkt i Skien. Bestrebelsene for en kirkereform i 1850-årene stilte han seg skeptisk overfor, og da Stortinget i 1868 vedtok loven om menighetsråd, nektet han å godta det. 

Skolepolitisk hadde han en ganske annen holdning. Loven av 1860 om landsfolkeskolen var den første av hans reformer. Dette var det første skrittet vekk fra konfesjonsskolen til en allmenn offentlig skole. Det ble innført nye skolefag, og det ble vakt stor vekt på morsmålsundervisningen. Også de ambulerende skoler ble trengt tilbake til fordel for skoler med fast tilhold, og i løpet av 1860-årene ble landskoler med eget skolebygg til det normale. I 1857 ble den latinske stillære avskaffet på høyere skoler. I 1869 ble det innført realskoler ved siden av de gamle latinskoler.

Han var også aktiv på det kulturelle område. Han fremmet den nye diktning, som ble representert ved for eksempel Henrik Ibsen og Bjørnstjerne Bjørnson. Han gikk også inn for innføringen av 17. mai som nasjonaldag.

Sine siste år tilbragte han tilbaketrukket i Kristiania og arbeidet på sine erindringer, som imidlertid ikke ble publisert før etter hans død.

Han ble tildelt Storkors av St. Olavs Orden i 1859 og Borgerdådsmedaljen i gull 1869

Riddervolds gate og Riddervolds plass i Oslo er oppkalt etter ham.

## Referanser



## Eksterne lenker
* 
* 
*
Kari Mette Johansen

**Kari Mette Johansen** (født 11. januar 1979 i Fredrikstad) er en norsk håndballspiller. Hun er kantspiller (venstre) for Larvik HK, kom fra Lisleby HK 98/99 og har også tidligere spilt for Skjeberg HK. Hun begynte å spille håndball som 5-åring, etter å ha vært med storesøsteren Christina på trening. Hun debuterte for landslaget 26. mars 2004 og har senere hatt fast plass i laget. Hun var med i EM 2004, VM 2005 og EM 2006, VM 2007,  OL 2008, EM 2008, VM 2009, EM 2010, VM 2011 og OL 2012.

Da hun ble europamester for Norge 2006 gav de fleste avisene henne ti poeng på børsen etter en oppvisning i godt håndballspill i finalen mot Russland. Hun scoret ni mål på ni forsøk i denne kampen.

Den 27.09.2012 kom beskjeden om at hun gir seg på landslaget. Hun har
pr. 04.10.12 spilt 203 landskamper og scoret 493 mål for Norge. Kari Mette avslutter sin karriere med 7 mesterskapsgull etter 8 år på laget.

Meritter med Larvik:
Gull i Champions League 2011,
Gull i Cupvinnercup 2005, 2008,
12 seriegull: 2000, 2001, 2002, 2003, 2005, 2006, 2007, 2008, 2009, 2010, 2011, 2012,
11 NM-gull: 1999, 2002, 2003, 2004, 2005, 2006, 2008, 2009, 2010, 2011, 2012.

Av yrke er hun lærer.

## Meritter landslag
* OL 2012 – Gull
* VM 2011 – Gull
* EM 2010 – Gull
* VM 2009 – Bronse
* EM 2008 – Gull
* OL 2008 – Gull
* VM 2007 – Sølv
* EM 2006 – Gull, All Star Team
* VM 2005 – 9.-plass
* EM 2004 – Gull

## Eksterne lenker
* 
* 
*
Aarhus Gymnastikforening af 1880

**Aarhus Gymnastikforening af 1880**, forkortet **AGF**, er et dansk idrettslag fra Aarhus. 

Både håndball-, basket- og fotballagene i klubben spiller sine hjemmekamper på Ceres Park & Arena. 

## Avdelinger
* AGF Fodbold spiller i SAS-ligaen.
* AGF Håndbold spiller i 2. divisjon, mens overbygningsklubben Århus GF spiller i Jack & Jones Ligaen.
Higher EP

***Higher EP*** er en EP fra det norske rockebandet Madrugada. Det ble utgitt på plateselskapet Virgin Norway Records i 2000 og er produsert av Kai Andersen og Madrugada. 

«Higher» er den eneste sangen fra EP-en som ble gitt ut på *[[Industrial Silence]]*, men alle sangene var tidligere gitt ut. «Higher», «Tonight I Have No Words for You» og «The Riverbed» ble gitt ut på *[[New Depression EP]]*, mens «Highway 2.000.000» fantes på den utsolgte *[[Madrugada EP]]*.

## Sporliste
#«Higher» (Sivert Høyem/Madrugada) - 4:47
#«Tonight I Have No Words for You» (Sivert Høyem/Madrugada) - 4:58
#«The Riverbed» (Maya Lindqvist/Sivert Høyem/Madrugada) - 4:44
#«Highway 2.000.000» (Sivert Høyem/Madrugada) - 4:11
## Medvirkende
### Madrugada
* Sivert Høyem - sang, låtskriver, arrangement, produsent, coverdesign 
* Robert Burås - gitarer, munnspill, låtskriver, arrangment, produsent, coverdesign
* Frode Jacobsen - bassgitar, låtskriver, arrangement, produsent, coverdesign
* Jon Lauvland Pettersen - trommer, låtskriver, arrangement, produsent, coverdesign 
### Øvrige
* Bob Egan - pedalsteel på «Higher»
* Jon Terje Rovedal - Hammond-orgel på «Tonight I Have No Words for You», trekkspill på «The Riverbed»
* Kai Andersen - produsent, tekniker, miksing 
* John Agnello - miksing
* Al Clay - miksing 
* Greg Calbi - mastering
* Morten Lund - mastering
* Raymond Mosken - coverfoto 
* Alen - coverdesign

## Kilder
* 

## Eksterne lenker
*
Hands Up – I Love You

***Hands Up – I Love You*** er en låt utgitt av det norske rockebandet Madrugada i 2001, som single og på albumet *[[The Nightly Disease]]*. Singelen lå fire uker på VG-lista, med førsteplass i uke 10 i 2001 som beste plassering. I en nettprat på Aftenpostens nettsider i 2007, uttalte bandets vokalist Sivert Høyem at han var veldig stolt av låta og at det var hans favorittlåt av Madrugada.

## Sporliste
# «Hands Up – I Love You»
# «Ready to Carry You»
# «Run Away With Me»
# «Ice-9»

## Personell
*Robert Burås – Gitarer
*Sivert Høyem – Vokal
*Frode Jacobsen – Bassgitar
*Jon Lauvland Pettersen – Trommer

## Listeplasseringer

## Referanser
Wigbert av Fritzlar

**Wigbert** (ca. 680–ca. 738) var en angelsaksisk munk som deltok i evangeliseringen av Tyskland sammen med Bonifatius. 

Han ble abbed i Fritzlar i nærheten av Kassel i Hessen. En av hans disipler der fra Sturmius, senere abbed av Fulda. Wigbert grunnla også klosteret Ohrdruf i Thüringen. 

Han døde i Fritzlar omkring 738, og ble gravlagt i stedets klosterkirke. I domkirken i Fritzlar har man fortsatt noen relikvier, men det meste ble overført til Buraburg i 774 på grunn av krigen mot sakserne. Den 13. august 780 ble de så ført videre til Hersfeld, som han er vernehelgen for.

I kunsten vises han som abbed, ofte med en fugl fordi en paradisfugl skal ha flydd rundt hans legeme etter hans død. Et annet attributt er en kalk og en drue, fordi en historie forteller at da han engang gikk tom for altervin klemte han bare på en drue, så sprang det ut vin. Han skal også ifølge legendene ha stukket en drue i jorden, og året etter vokste det opp en vinstokk.

## Referanser
A Deadend Mind EP

***A Deadend Mind EP*** er en EP gitt ut av det norske rockebandet Madrugada i 2001.  Det ble utgitt på plateselskapet Virgin Norway Records. EP-en lå to uker på VG-lista Topp 20 med en sjetteplass som beste plassering.

Tittelsporet finnes også på albumet *[[The Nightly Disease]]*, mens «Vocal» er gitt ut på *[[Industrial Silence]]*.

## Sporliste
#«A Deadend Mind»
#«Vocal» (live akustisk versjon)
#«View From a Hilltop»
#«Fast Blues for Little V»
#«4-Track Country Songs Part 1»
#«4-Track Country Songs Part 2» 
## Medvirkende
### Madrugada
* Sivert Høyem - sang, div. instrumenter, låtskriver, arrangement, produsent, artwork, coverdesign
* Robert Burås - gitarer, div. instrumenter, låtskriver, arrangement, produsent, tekniker, coverdesign
* Frode Jacobsen - bass, div. instrumenter, låtskriver, arrangement, produsent, coverdesign
* Jon Lauvland Pettersen - trommer, div. instrumenter, låtskriver, arrangement, produsent, artwork, coverdesign
### Øvrige
* John Agnello - produsent, tekniker, miksing 
* Chris Mazer - tekniker, miksing 
* Kai Andersen - tekniker, miksing 
* Alen - artwork/coverdesign

## Eksterne lenker
*
Beautyproof

**«Beautyproof»** er en sang av det norske rockebandet Madrugada, som er med på deres debutalbum *[[Industrial Silence]]* fra 1999. Sangen ble utgitt som Madrugadas første singel i 2000. Både albumet og singelen er utgitt på plateselskapet Virgin Records. Sangen er produsert av Kai Andersen og Madrugada. 

## Sporliste
#«Beautyproof» 
#«1990»
#«Legends and Bones (From the 'Shit City Sessions')»

## Personell
*Robert Burås – Gitar, munnspill
*Sivert Høyem – Vokal
*Frode Jacobsen – Bassgitar
*Jon Lauvland Pettersen – Trommer og perkusjon
### Ytterligere personell
*Jon Terje Rovedal – Piano på spor en
Majesty

**«Majesty»** er en sang av det norske bandet Madrugada, opprinnelig utgitt som spor på albumet *[[Grit]]* i 2002, og senere utgitt på singel på EMI Music Norway i 2003. Singelen ble produsert av Head og Frode Jacobsen. 

«Majesty» ble utgitt som digital singel i Storbritannia i 2003. Senere samme år ble den også gitt ut på CD. Den inneholder liveversjoner av «Seven Seconds» og «I'm Not Afraid».

«Majesty» ble frem til 2007 fremført i en lengre versjon live, hvor de første versene bestod av kun Sivert Høyem som sang og spilte akustisk gitar. Fra andre refreng kom også de andre instrumenter inn, og her var gitarspillingen til Robert Burås sentral. Sangen ble forlenget med en lang gitarsolo av Robert Burås. I 2008, på Highway of Light-turneen (etter at Burås var død), spilte Madrugada en annen versjon som liknet mer på plateversonen. Høyem og Jacobsen mente det var feil å spille den tidligere liveversjonen uten Burås, fordi soloen på en måte var Burås' «signatur». Sangen ble spilt ganske nært opp mot plateversjonen ellers, men en annen solo (forskjellig fra Burås' versjon) ble lagt til på slutten. Liveversjoner er med på «Live at Tralfamadore» og «Live at Oslo Spektrum». 

## Spor
### Singel
#«Majesty» (4:02)
#«Seven Seconds» (live) (3:37)
#«I'm Not Afraid» (live) (6:28)
De to live-sporene ble tatt opp på Silverwings i Berlin 17. oktober 2002 av Radio Eins.

### Digital singel (Storbritannia)
#«Majesty»
#«Love's Institution»

### Singel (Storbritannia)
#«Majesty»
#«Seven Seconds»
#«Come Back Billy Pilgrim»

## Eksterne lenker
*
Madrugada EP

***Madrugada EP*** er det norske rockebandet Madrugadas første utgivelse. EP-en kom i 1998 og ble gitt ut i 750 eksemplarer av Virgin. Alle eksemplarene har håndskrevne nummer. EP-en ble produsert av Kai Andersen og Madrugada, mens den ble mikset av Al Clay.

De to første sangene på utgivelsen ble senere med på albumet *[[Industrial Silence]]*.

## Sporliste
#«Belladonna» (4:24)
#«Strange Colour Blue» (4:33)
#«Oceanliner» (4:50)
#«Highway 2.000.000» (4:09)
## Medvirkende
### Madrugada
* Sivert Høyem - sang, pumpeorgel, låtskriver, tekniker, produsent 
* Robert Burås - gitarer, munnspill, kor, låtskriver, tekniker, produsent
* Frode Jacobsen - bassgitar, låtskriver, tekniker, produsent
* Jon Lauvland Pettersen - trommer/perkusjon, låtskriver, tekniker, produsent, artwork
### Øvrige
* Kai Andersen - produsent, tekniker
* Al Clay - miksing, fotograf 
* Manual - coverdesign 

## Eksterne lenker
*
Electric

**Electric** er en sang av Madrugada utgitt på debutalbumet* [[Industrial Silence]]* i 1999, og senere som singel i 2000. Begge utgivelser er utgitt på Virgin Records. Sangen er produsert av Kai Andersen og Madrugada og spilt inn i Athletic Sounds i Halden – sammen med resten av Industrial Silence. Sangen er også tilgjengelig på Live At Oslo Spektrum DVD-en. 

Singelen lå fem uker på VG-lista i 2000, med nummer 13 som beste plassering.

## Trivia
*I filmen Nattsvermeren vises det bilde av en vegg med avisutklipp. På et av disse er overskriften «Bill Skins Fifth», det samme som spor nummer tre. Bare tittelsporet ble gitt ut på albumet *[[Industrial Silence]]*. Ep-en lå fem uker på VG-lista, med 13.-plass som beste plassering.
*«Mother of Earth» er en Jeffrey Lee Pierce-cover.

## Sporliste
#«Electric»
#«I'm Lifes Wonderful Way of Letting You Down»
#«Bill Skins Fifth»
#«Mother of Earth» (Jeffrey Lee Pierce) 

## Personell
*Robert Burås – Gitar, munnspill
*Sivert Høyem – Vokal
*Frode Jacobsen – Bassgitar
*Jon Lauvland Pettersen – Trommer, perkusjon

### Ytterligere personell
*Bob Egan – Pedal steel på spor en
*Jon Terje Rovedal – Hammondorgel på spor en
*Lars Voldsdal – Akustisk gitar på spor fire

## Listeplasseringer

## Referanser
Altervin

Med **altervin** menes vin som brukes i feiringen av nattverd i kristen liturgi. Hvilken vin som brukes, eller om det i det hele tatt er vin, varierer mellom de forskjellige kirkesamfunnene.

## Ortodoks, anglikansk og katolsk altervin

I Den ortodokse kirke, Den anglikanske kirke og Den katolske kirke brukes kun alkoholholdig vin av druer. Dersom noe annet brukes, er ikke nattverden lovlig eller gyldig feiret. Det eneste unntaket er at katolske prester som er alkoholikere kan få dispensasjon til å bruke gjæret druesaft, hvor gjæringen er stoppet før det er utviklet alkohol, såkalt *mustum*. 

I enkelte kirker (blant annet den katolske og den anglikanske) er det tillatt med sterkvin, såfremt den er basert på vin fra druer. Fordelen er at den har lang holdbarhet, og fordi det vanligvis bare er presten som drikker av kalken under messen, går det ikke med mye vin ved hver nattverd.

Om vinen er rød eller hvit har ingen betydning, og siden det 17. århundre har vært vanlig med hvit vin. Årsaken er bruken av kalkduker av hvitt lin til å tørke kalken med; med rødvin er det vanskelig å få dukene ren etterpå.

## Protestantisk altervin

I protestantiske kirker varierer praksisen veldig. En del praktiserer samme regler som nevnt ovenfor, mens andre foretrekker enten alkoholfri vin, druesaft eller saft av forskjellige bær. 

I Den norske kirke brukes "Hvilken som helst type ren, vanlig druevin – hvit eller rød" (Gudstjenestebokens Generalrubrikker). Det er menighetsrådet i hver enkelt menighet som avgjør om det skal brukes rød eller hvit vin, og om vinen skal være alkoholfri eller alkoholholdig. Alkoholholdig vin kan blandes opp med inntil 50 prosent vann dersom menighetsrådet godkjenner dette. Mange menigheter bruker Vinmonopolets kirkevin, som er alkoholfri.
Haskalá

**Haskalá** (hebraisk: ) «opplysning», «intellekt»,  fra שכל (*sekhel*), er navnet på den jødiske opplysningstid, en religiøs bevegelse blant europeiske jøder i tiden mellom 1770 og 1880. Man gikk inn for opplysningstidens verdier, for en bedre integrasjon i de europeiske samfunn, og fordypede og bedre studier av sekulære fag og av hebraisk og av jødisk historie.
Klara Guseva

**Klara Ivanovna Guseva** (ru. Клара Ивановна Гусева, født 8. mars 1937, død 12. mai 2019 i Moskva) var en russisk skøyteløper. Hun representerte Sovjetunionen.

Under OL 1960 i Squaw Valley stod hurtigløp på skøyter for kvinner på det olympiske programmet for første gang. Klara Guseva gikk til topps på  meter, to tideler foran Helga Haase fra Tyskland.

Hennes videre internasjonale deltakelse begrenset seg til allround-VM 1961 i Tønsberg, der hun kom på femteplass sammenlagt, samt en distanse under OL 1964 i Innsbruck (4.-plass på  meter).   

## Referanser


## Eksterne lenker
* 
* 
*  Klara Nesterova på www.isu.html.infostradasports.com
Dianne Holum

**Dianne Mary Holum** (født 1951) er en amerikansk tidligere skøyteløper og skøytetrener.  

I sin siste sesong som aktiv skøyteløper vant hun gull på  meter under OL 1972 i Sapporo og tok i tillegg sølv på  meter. Fire år tidligere, under OL 1968 i Grenoble hadde hun tatt sølv og bronse på henholdsvis 500 og  meter, og dermed hadde hun tatt olympisk medalje på samtlige distanser.

Dianne Holum var bare 20 år gammel da hun la opp som skøyteløper. Hun startet en karriere som trener, og blant elevene hennes var den femdobbelte gullvinneren fra OL 1980, Eric Heiden.

Hun er mor til skøyteløperen Kirstin Holum som ble juniorverdensmester i 1997 og deltok i Vinter-OL 1998 i Nagano.

## Personlige rekorder

## Bibliografi
* Dianne Holum, *Complete Handbook of Speed Skating*, utgitt: januar 1984, ISBN 9780894900518, utgiver: Enslow Pub Inc, (forord av Eric Heiden)

## Se også
* Liste over flaggbærere for USA under OL

## Referanser




## Eksterne lenker
*
Bad Hersfeld

**Bad Hersfeld** er en by og *Staatsbad* i den nordøstlige delen av den tyske delstaten Hessen.

Byen er bl.a. kjent for sine årlige festspill, som arrangeres i stiftsruinen i byen. Stiftsruinen er den største romanske kirkeruin i Europa.

## Historie

Bad Hersfelds muntlig og skriftlig overleverte  historie begynner med munken Sturmius, som i år 736 opprettet en munkebosetning i *Haerulfisfelt*, og i 769 sammen med Lullus grunnla benediktinerklosteret Hersfeld samme sted. Begge var elever av misjonsbiskopen Bonifatius. Bosetning på stedet er imidlertid betydelig eldre, og det finnes funn etter bosetning fra den yngre stenalder omkring år 2000 f.Kr., en grav fra bronsealderen omkring 1200 f.Kr. og funn fra La-Tène-tiden omkring 400 f.Kr.

Hersfeld ble i 1142 nevnt som marked og i 1170 som by. I denne tiden hadde det daværende abbediet Hersfeld også sin største rikspolitiske betydning. I de følgende århundrene, etter det såkalte *interregnum*, kunne abbedene ikke lenger støtte seg på keiserne, og fra 1378 fikk landgrevskapet Hessen innflytelse over byen. Under bondekrigen i 1525 falt store deler av byen og abbediet til Hessen. 1606 døde den siste abbeden og i freden i Westfalen i 1648 ble det fyrstelige riksabbediet Hersfeld lovet til landgrevskapet Hessen-Kassel som verdslig fyrstedømme.

Store deler av byen Hersfeld ble ødelagt av brann i 1439. Det eldste bindingsverkshuset i byen stammer derfor fra 1452. Abbed Ludwig V (1571–1588) gjennomførte en av de siste omfattende utbyggelsene av byen på flere hundre år, da han bygget en rekke bygninger i renessansestil. Disse kan fremdeles sees i hele gamlebyen, f.eks. det tidligere myntpregeverket og Schloss Eichhof.

I syvårskrigen i 1761 brant stiftskirken og klosteret ned, og i 1807 unngikk byen såvidt å bli fullstendig lagt i grus av Napoleons invasjonshær.

Hersfeld ble kretsby i Kurhessen i 1821, og ble tilsluttet jernbanenettet i 1866 og motoveinettet i 1938.

## Referanser


## Eksterne lenker
* 
* Bad Hersfelder Festspiele
* Oper in der Stiftsruine Bad Hersfeld 
* Urlaubsland Waldhessen
Jacqueline Börner

**Jacqueline Börner** (født 30. mars 1965 i Wismar) er en tysk tidligere skøyteløper som representerte Øst-Tyskland og senere Tyskland. 

Hun vant gull på  meter under OL 1992 i Albertville.

Börner vant allround-VM sammenlagt i 1990, og endte tre ganger på pallen i allround-EM: bronse i 1987 og 1989 og sølv i 1990.

## Personlige rekorder

## Referanser


## Eksterne lenker
*
Duff (golf)

En **duff** (v. *å duffe*) er et golfslag der spilleren utilsiktet treffer bakken bak ballen før han treffer ballen. En duff fører til at ballen går svært kort; avhengig av faktorer som grep, håndleddstilling og annet vil golfkøllen enten grave seg ned i torven og miste all fart eller fortsette opp fra bakken slik at den kun treffer toppen av ballen.

## Referanser
Backspin

**Backspin** er et begrep innen golf for bakoverskru på ballen.

Golfballens mykhet og mange små «groper» (*dimples*), i kombinasjon med køllebladets loft, gjør at ballen får bakoverskru. Backspin får ballen til å stige, og hvis bakoverskruen er kraftig nok så kommer ballen til å spinne bakover når den lander. Mange elitespillere utnytter backspin for sine innspill mot greenen og slår ballen slik at den lander bakenfor hullet for at den deretter skal spinne tilbake.
## Referanser
Svetlana Bazjanova

**Svetlana Valerjevna Bazjanova** (ru. Светлана Валерьевна Бажанова, født 1. desember 1972 i Tsjeljabinsk) er en tidligere russisk skøyteløper. Under OL 1994 vant hun 3000 meter i Vikingskipet foran Emese Hunyady og Claudia Pechstein.

## Personlige rekorder

## Referanser


## Eksterne lenker
* 
* 
*  Svetlana Bazjanova på SpeedSkatingResults.com
*  Svetlana Bazjanova på Jakub Majerski's Speedskating database (Adelskalender distanser og sammenlagt)
*  Svetlana Bazjanova på www.isu.html.infostradasports.com
* 
* 
*
Loft (golf)

**Loft** er et begrep innen golf som beskriver vinkelen i grader på en golfkølles blad i forhold til skaftet. Det er loft som løfter ballen fra bakken ved tilslaget og jo større vinkel det er på bladet desto høyere vil ballen fly. Golfkøllene nummereres for å kunne skille dem fra hverandre og standarden er at lave numre har mindre loft og høyere numre har større loft (en jernfemmer har mindre loft enn en jernsekser).
Grazzano Badoglio

**Grazzano Badoglio** er en liten by og kommune med 639 innbyggere (2004) i den italienske provinsen Asti i regionen Piemonte i det nordlige Italia. Byen har  innbyggere (2023). Moncalvo grenser til kommunene Grana Monferrato, Ottiglio, Casorzo, Moncalvo, Penango.

Marskalk Pietro Badoglio (1871–1856) stammet fra denne småbyen, noe som er grunnen til at den forandret navn fra *Grazzano Monferrato*.

## Referanser


## Eksterne lenker
*
Steve Finnan

**Stephen John «Steve» Finnan** (født 1976) er en irsk fotballspiller. Finnan er født i Limerick i Irland, men er oppvokst i Chelmsford i England. Han er uten klubb fortiden.

## Klubbfotball
### Tidlig karriere
Finnan startet sin karriere som midtbanespiller i den semiprofesjonelle London-klubben Welling United, men ble profesjonell i Birmingham i 1995. Finnan fikk lite spilletid i Birmingham, og ble solgt til Notts County midtveis i 1996/97-sesongen. Her skapte han seg et navn som en av de mest talentfulle midtbanespillerne i de lavere divisjonene, og i november 1998, ble han solgt til Fulham.

### [[Fulham FC|Fulham]]
I Fulham ble Finnan omskolert til høyreback, og Finnan var en av nøkkelspillerne på Fulhams ferd opp fra 2. divisjon til Premier League.

### [[Liverpool FC]]
Sommeren 2003 ble han kjøpt av Liverpool for 3,5 millioner pund, og etter en litt treg start i Liverpool-trøya, har Finnan etablert seg som fast på laget. Han er meget god defensivt, men styrer også mye av det offensive spillet, og har en god innleggsfot.

Finnan signerte i juli 2007 på en ny 5-årskontrakt for Merseyside-klubben. 
Sommeren 2008 ble det meldt at Finnan ble tilbudt Aston Villa som ledd av en byttehandel for at Liverpool skulle kunne kjøpe Gareth Barry, noe som Finnan ikke likte da han ville forbli på Anfield og slåss for plassen sin. Denne reaksjonen skal ha ført til en krangel mellom iren og Rafa Benitez, noe som gjorde at Steve ble utelagt fra en treningskamp mellom Liverpool og Vålerenga i Oslo den 5. august 2008.

### [[Espanyol]]

1. september 2008 ble det klart at Finnan hadde skrevet under en toårskontrakt med klubben. Han vil spille med trøyenummer 2.

### [[Portsmouth FC]]

Den 28. juli 2009 skrev han under en ettårskontrakt med Portsmouth.
## Meritter
****
* 46 A-landskamper/1 mål for 
**[[Notts County FC|Notts County]]**
* Vinner Football League Two (3.divisjon): 1997-1998
**[[Fulham FC|Fulham]]**
* Vinnere Football League One (2.divisjon): 1998-1999
* Vinnere Football League Championship (1.divisjon): 2000-2001
* UEFA Intertoto Cup: 2002
**[[Liverpool FC|Liverpool]]**
* Vinner Mesterligaen i 2004-05
* Vinner av UEFA Super Cup 2005 
* Vinner FA-cupen i 2006 
**Personlige meritter**
* Var på «Årets lag» for Fulham i 1. divisjon i 2000-01.
* Var på «Årets lag» Fulham i Premier League i 2001-02.

## Utenom fotball
Finnan ble arrestert i april 2005 etter mistanke om at han hadde drept en person etter farlig bilkjøring. Han var angivelig involvert i en kollisjon med sin svarte Range Rover, som resulterte i dødsfallet til en pensjonist tre uker etter ulykken. Hendelsen hendte i Tuebrook-området i Liverpool 27. januar 2005. Finnan ble sluppet fri i påvente av mer etterforskning, men saken mot han ble henlagt på grunn av mangel på bevis.

## Trivia
I desember 2006 ble det sagt på BBC-programmet 'Final Score' at Finnan var den eneste spilleren som har spilt i hver eneste engelske liga (fra Premier League til Conference-ligaen).

## Referanser

## Eksterne lenker
*
Leirsund

**Leirsund** er et tidligere tettsted i Lillestrøm kommune i Akershus fylke syv kilometer nord for Lillestrøm sentrum og fire kilometer sør for tettstedet Frogner. Per 2023 ble stedet regnet som en del av tettstedet Oslo.

Leirsund stasjon er stasjon på Hovedbanen. Gardermobanen passerer Leirsund, men flytoget stopper ikke her.

Skolen på Leirsund heter Asak skole, og er en barne- og ungdomsskole med samtlige 10 grunnskoletrinn. På skolen går det i omtrent 270 elever. Ny Asak skole er vedtatt ferdigstilt januar 2011.

Leirsund lå i Skedsmo kommune før sammenslåingen.

## Referanser
Cleveland Golf

**Cleveland Golf** er et amerikansk selskap som produserer golfutstyr. Selskapet ble grunnlagt i 1979 av Roger Cleveland og har hovedkontor i Huntington Beach i California.

Opprinnelig var Cleveland Golf kjent for å produsere kopier av klassiske golfkøller fra 1940- og 1950-årene. Etterhvert skiftet selskapet fokus mot moderne og innovativt utstyr, og Cleveland Golf er idag kjent som en av de ledende produsentene av golfkøller, spesielt jernkøller og wedger. Flere elitespillere er sponset av, og bruker køller fra, Cleveland Golf, deriblant Vijay Singh, David Toms og David Howell.

Siden 2005 er selskapet eiet av Quiksilver.

## Eksterne lenker
*
Amando M. Tetangco jr.

**Amando M. Tetangco jr.** (født 14. november 1952 i Apalit i provinsen Pampanga på Filippinene) er en filippinsk økonom, som fra 2005 til 2017 var Filippinenes sentralbanksjef. 

Han ble utnevnt til sentalbanksjef 14. februar 2005 av Filippinenes president, Gloria Macapagal-Arroyo, og overtok stillingen 3. juli. Han overtok stillingen etter Rafael Buenaventura, da hans 6-årige periode gikk ut. Før han ble sentralbanksjef har han vært visesentralbanksjef, med ansvar for banksektoren, økonomisk forskning og skatt. 

Tetangco sitter i flere styrer, blant annet det Nasjonale økonomi- og utviklingsmyndighetene (National Economic and Development Authority), som ledes av Filippinenes president, det filippinske Mattilsynet (National Food Authority) og Industriens Garanti- og Lånefond (Industrial Guarantee and Loan Fund). 

Før han begynte i sentralbanken i 1974 jobbet han et år i SGV & Co, et filippinsk selskap som tilhører Ernst & Young. Han jobbet i perioden 1992 &ndash; 1994 i styret i IMF, der han blant annet jobbet med IMFs strategier og fungerte som rådgiver overfor mange regjeringer. Han har også jobbet tett sammen Sentralbankene i Øst-Asia og Stillehavet (EMEAP), ASEAN, Sentralbankene i Sørøst-Asia (SEACEN) og APEC. 

Han har utdanning innen samfunnsøkonomi fra Ateneo de Manila University. Her har han også tatt utdanning innen bedriftsøkonomi. Videre har han mastergrad innen offentlig politikk og administrasjon, med fordypning innen u-landsøkonomi ved Universitetet i Wisconsin i USA. Han har også tatt fag og deltatt på seminarer innen makroøkonomi, bank og finans, porteføljestyring, sentralbankers uavhengighet og ledelse.  

Han kalles gjerne «Say», etter den svært populære tidligere presidenten Ramón F. Magsaysay. 

Idet Tetangco overtok stillingen har Filippinene vært gjennom en lang periode med lav økonomisk vekst (Asias laveste de siste 20 årene), høy arbeidsledighet (11,3% i 2004) og mye fattigdom. Han hadde derfor en stor oppgave foran seg. Mange mente han var rette person til å greie nettopp dette, ved sin tunge bakgrunn og sitt store kontaktnett i blant annet IMF, Verdensbanken og andre sentralbanker. Han gikk av i 2017, og stillingen ble da overtatt av Nestor Espenilla jr.

## Referanser


## Eksterne lenker
* Presentasjon på sentralbankens hjemmeside
* Profil hos Reuters
Valles Marineris

**Valles Marineris** (latin for *[[Mariner-programmet|Marinerdalen]]*) ble navngitt etter romsonden Mariner 9 som oppdaget dalen i 1971. Dalen er en enorm riftdal som til dels kan sammenlignes med riftdalen i Afrika i opprinnelse og størrelse. I tillegg er dalen på Mars pyntet på av katastrofeflommer og ras. Valles Marineris er &nbsp;km lang og opp til 7&nbsp;km dyp. Bredden er opp til 200&nbsp;km

Juvet går fra Noctis Labyrinthus-området i vest til det kaotiske terrenget i øst. De fleste forskerne er enige om at Valles Marineris er en stor tektonisk «sprekk» i skorpen på Mars. Dalen ble dannet mens planeten kjølte seg ned, påvirket av hevingen av skorpen i Tharsis-området i vest og senere utvidet av erosjonsprosesser. Nær de østlige utkantene er det enkelte kanaler som ser ut til å ha blitt dannet av vann.
Annibale Rigotti

**Annibale Rigotti** (født 30. september 1870 i Torino i Italia, død 8. mars 1968 samme sted) var en italiensk arkitekt, designer og byplanlegger som blant annet har virket med viktige byggverk i sin fødeby.  Blant hans byggverk der er Palazzo a Vela, reist til Italiautstillingen i 1961.

Han ble utdannet ved *Accademia di Belle Arti* i Torino med eksamen 1890. Blant hans første oppgaver var det nybarokke Giaccone-huset på Corso Matteotti i Torino (ferdig 1893). Han bygde så jernbanestasjonen i Konya i Tyrkia og byteatrene i Varna og Sitov i Bulgaria.

Tilbake i Italia i 1893 bygde han en rekke steder i Italia, og særlig i hjembyen.*Villa Falcioni* (1902–4) i Domodossola er et av hans ypperste verker. Han tegnet også en rekke bygninger i Thailand.

## Referanser
Hansen

**Hansen** er Norges vanligste etternavn. Det er også vanlig i Danmark. I 2010 hadde  nordmenn Hansen som etternavn. Per 24. januar 2020 er dette antallet sunket til . I tillegg kommer  som bruker skriveformen Hanssen. Navnet er et patronymikon og betyr «Hans' sønn» (sønn av Hans). *Hans* er en kortform av mannsnavnet *[[Johannes]]*, som er en latinsk form av det greske *Ioánnes*, som igjen er avledet av det hebraiske navnet *Johanan*. Betydningen er «Gud er nådig». Andre skrivemåter er også Hanson, Hansson og Hanssøn.

## Personer med etternavnet Hansen
* Hans Hansen, navnet til flere personer.

### Nordmenn
*André Hansen, fotballspiller
*Arne Bang-Hansen, skuespiller
*Arvid Gilbert Hansen, politiker
*Asbjørn Hansen (f. 1916), friidrettsutøver
*Asbjørn Hansen (f. 1930), landslagskeeper i fotball 
*Bjarne Håkon Hanssen, politiker
*Bjørn-Erik Hanssen, forfatter og dramatiker
*Bjørn Helge Hansen, politiker og banksjef
*Bjørn Hansen, fjernsynsjournalist
*Bjørn Hansen, fotballtrener
*Cathrine Fabricius-Hansen, germanist
*Cato André Hansen, fotballspiller
*Erik Fosnes Hansen, forfatter
*Eva Kristin Hansen, politiker
*Flemming Hansen, politiker
*Fredrik Bull-Hansen, offiser
*Geir-Ketil Hansen, politiker
*Gerhard Henrik Armauer Hansen, lege og patolog
*Guttorm Hansen, politiker
*Harry Hansen, politiker
*Inger Elisabeth Hansen, lyriker og oversetter
*Jan Hansen, fotballspiller
*Kjetil Bang-Hansen, teaterregissør
*Lars Hansen, forfatter
*Lilla Hansen, arkitekt
*Maurits Hansen, forfatter og lærer
*May Hansen, politiker
*Per Boye Hansen, operaregissør
*Per Joar Hansen, fotballtrener
*Randi Hansen, popsanger
*Roald Bruun-Hanssen, fotballtrener
*Rolf Hansen, flere personer
*Sigvald Oppebøen Hansen, politiker
*Svein Roald Hansen, politiker
*Sverre Hansen, skuespiller
*Tanja Hansen, forretningskvinne og pornoskuespiller
*Thore Hansen, tegner, illustratør og forfatter
*Torbjørn Hansen, politiker
*Tore Hansen, kunstner
*Tore Hansen, fotballdommer
*Tore Hansen, sanger og låtskriver
*Torjus Hansén, fotballspiller
*Trond Ivar Hansen, illustratør, tegneserietegner og spilldesigner
*Ulrikke Hansen Døvigen, skuespiller
*Øyvind Hansen, illustratør
*Hans Hansen Pillarviken, lærer og folkeminnesamler
*Kjell Sverre Hansen Wold, fotballtrener og eksperkommentator for TV

### Andre personer
*Beck Hansen, amerikansk rockartist
*Chris Hansen, amerikansk journalist, leder av «NBC Dateline»
*Per Brinch Hansen, dansk dataekspert
*Thorkild Hansen, dansk forfatter
*Viktor Obus Hansen, svensk landbruksforsker

### Annen bruk
* Hansen & Arntzen, norsk skipsverft.
* *[[Hansen og Hansen]]*, norsk film fra 1941. 
* Baker Hansen, norsk familiebakeri. 
* Hansens sykdom, annet navnt for Spedalskhet etter Gerhard Henrik Armauer Hansen

## Referanser
Mira Craig

**Mira Scherdin Craig** (født 1982) er en norsk og amerikansk popsanger.

## Bakgrunn og karrière
Hennes far er fra USA (Louisiana) og moren er fra Norge, og Craig har statsborgerskap i begge land. Som tolvåring stilte hun på audition til NRKs *[[Midt i smørøyet]]*, hvor hun sang Whitney Houstons «I Wanna Dance With Somebody». Hun fortsatte som sanger/skuespiller i programmet. Da hun var 15 år begynte hun å skrive egne låter. Som 17-åring var hun bakgrunnsvokalist for Noora Noor.

I 2001 skapte Craig overskrifter da hun ble dratt opp på scenen under Quartfestivalen av Wyclef Jean. Snoop Dogg fattet også interesse for den norske musikeren på Quart i 2005, og han brukte hennes «*Dinner in Bed*» på samleplaten *Welcome to tha Chuuch: The Album* fra samme år. Hun er for øvrig kjent for å ha stagedivet fra scenen i Oslo Spektrum da hun varmet opp for Fugees under deres konsert i Oslo Spektrum desember 2005 - og ingen tok imot henne. Dette førte til at hun knuste ene kneskålen da hun traff betonggulvet, hvorpå hun måtte bæres ut. 

I januar 2006 ble hun tildelt Alarmprisen 2006 som årets nykommer og var også nominert i klassen årets låt for «Boogeyman». Hun ga ut debutalbumet *[[Mira Mira]]* i 2006. For albumet ble hun nominert til Spellemannprisen 2006 i klassene kvinnelig artist og årets nykommer.

Hun fikk også oppmerksomhet av media i 2009 etter å ha skrytt av å ha brukt vold og banket opp en full ekskjæreste. Craig var en av tre dommere på TV-programmet ''X Factor'' 2009, den første sesongen av den norske versjonen av ''X Factor''. Samtidig deltok hun i Zebra Grand Prix.

## Melodi Grand Prix
Craig stod bak vinnerbidraget i Melodi Grand Prix 2008, *[[Hold On Be Strong]]*, som hun hadde skrevet da hun var 15 år gammel. Sangen ble fremført av Maria Haukaas Storeng. Craigs melodi representerte Norge i Eurovision Song Contest 2008 der den fikk femteplass i den internasjonale finalen. 

Craig deltok selv med sin egen sang «I’ll Take You High» i Melodi Grand Prix 2010, hvor hun ble slått ut i duell med Venke Knutson i «Siste sjansen» i Sarpsborg.

I 2022 deltok hun på nytt i konkurransen, denne gang med låten «*We Still Here*.»

## Diskografi
;Album
* 2006: *[[Mira Mira]]*
* 2007: *[[Tribal Dreams]]*
* 2009: *[[Ghetto Fairytale]]*
* 2014: *See the Light*
* 2019: *O2*

;Singler
* 2005: *Boogeyman* 
* 2005: *Headhunted* 
* 2006: *Who Make Yuh* 
* 2007: *Leo* 
* 2009: *I'm the One* 
* 2010: *I'll Take You High*
* 2012: *Aces High*
* 2012: *Love or Hate*
* 2014: *Black Sheep*
* 2014: *Dead or Alive*
* 2014: *Fill Yourself With Love*
* 2016: *The Hunt*
* 2016: *Muse Me*
* 2017: *O2*
* 2017: *All I Hear*
* 2017: *001*
* 2018: *Eclipse*
* 2018: *Lovewarriors*
* 2018: *So Alive*

;Medvirkning
* 2010: *[[Melodi Grand Prix 2010]]* (deltager)

## Referanser


## Eksterne lenker
* 
* 
* 
*
Baja 1000

**Baja 1000** er et offroad løp for motorkjøretøy som foregår på halvøyen Baja California i Mexico under en fullmåne. Konkurransen ble offisielt innstiftet i 1967, men hadde allerede vært arrangert uformelt i flere år. Opprinnelig gikk løypa fra Tijuana i Baja California til La Paz i Baja California Sur. Nå starter den fra Ensenada, omtrent 40 km lenger sør. 

Løpet går i en sløyfe, med start og mål i Ensenada, og konkurrentene må forbi fire sjekkpunkter i løpet av den 850 mil lange løypa som er en blanding av ørken og asfaltert motorvei. Ruten går ned til Stillehavet før den krysser over til den andre siden av halvøya, går tilbake nordover langs kysten av Californiabukta, før den snur tilbake innover i landet gjennom det ulendte terrenget til Ojos Negros og inn på målet i Ensenada. Veiene er ikke stengt, man kjører med lokalbefolkningen rett ved siden av seg. Vanligvis arrangeres konkurransen helga før Thanksgiving i USA.

Deltagerne kjører i en rekke klasser, fra store, spesialbygde pickuper med ubegrenset budsjett, via motorsykler og firehjulinger ned til umodifisert Folkevogn «Boble».

## Kjente deltagere
* Ivan Stewart
* Larry Ragland
* Robby Gordon
* Parnelli Jones
* Gunnar Nilsson
* Mickey Thompson
* Walker Evans

## Eksterne lenker
* Hjemmesidene til SCORE International Besøkt 22. april 2019.
* Vinnere og tider 1967&ndash;2000